Evangelische Frauen in Deutschland

Evangelische Frauen in Deutschland er en organisasjon som forstår seg som en stemme for protestantiske kvinner i kirke og samfunn i Tyskland. Den er en paraplyorganisasjon for rundt 40 protestantiske kristne kvinneorganisasjoner, med rundt tre millioner medlemmer. Den ble etablert i 2008 gjennom sammenslutning av Evangelische Frauenhilfe in Deutschland (grunnlagt 1899 med keiserinne Auguste Viktoria som beskytter) og Evangelische Frauenarbeit in Deutschland (grunnlagt 1918). Tradisjonelt har ulike former for veldedig og humanitært arbeid stått sentralt for foreningen og dens forløpere. Foreningen engasjerer seg i dag bl.a. i økumenisk og interreligiøs dialog, i saker som angår kvinner og er en av organisasjonene bak et studium i feministisk teologi. Foreningen er også opptatt av å fremme et mangfoldig samfunn og en mangfoldig kirke, også i et interseksjonelt perspektiv. Foreningen er medlem av Deutscher Frauenrat, der Beate von Miquel fra Evangelische Frauen in Deutschland i 2021 ble valgt til president.

Referanser

Eksterne lenker 

Tyske organisasjoner
Etableringer i 2008